Ingebjørg Bratland

**Ingebjørg Harman Bratland** (født 1990) er en norsk folkemusiker, kveder og sanger.

Hun er i slekt med Sondre Bratland.

## Musikalsk karriere
Bratland startet med kveding da hun var fem og et halvt år gammel. I 2008–2009 gikk hun på Foss videregående skole i Oslo. Bratlands sanglærer har vært Ellen Nordstoga. I 2004, 14 år gammel, fikk hun Eckbo legaters folkemusikkpris. Bratland har som kveder vunnet fire seire i C-klassen på Landskappleiken.

Bratland synger tittelsporet på barneserien *[[Jul i svingen]]* på NRK1. Seriens musikk er skrevet av Odd Nordstoga og gitt ut i 2006. Den vant også Spellemannprisen 2006 for beste barneplate. Bratland synger duett på *Julevise* med Odd Nordstoga. Hun har bidratt med sangen «Mitt hjerte alltid vanker» på kronprinsesse Mette-Marits CD med utvalgte salmer, *[[Sorgen og gleden – H.K.H. Kronprinsesse Mette-Marits utvalgte salmer|Sorgen og gleden]]*, og har deltatt på en rekke andre konserter og forestillinger. Hun sang blant annet *Den fyste song* for kong Harald i forbindelse med hans 70-årsdag i 2007. 

I 2009 vant hun vokal klasse A under NM i folkemusikk på Geilo, ble nordisk mester i folkemusikk og mottok Vinje kommunes kulturstipend. I 2010 vant Bratland Fureprisen på  kroner. Bratland har også deltatt på fjernsynssendinger som *Beat for Beat* på NRK1 og *Det store korslaget* på TV2.
I forbindelse med minnekonserten i Oslo domkirke 30. juli 2011 sang hun Nordahl Griegs «Til Ungdommen» a cappella.

I 2013 ga hun ut albumet *Heimafrå* sammen med Odd Nordstoga. For albumet fikk de Spellemannprisen 2013 i klassen folkemusikk/tradisjonsmusikk. Bratland ble nominert til Spellemannprisen 2014 i klassen viser for albumet *Berre meg*. Hennes andre soloalbum *Månesinn* ble tilgjengelig på strømmetjenester 6. november 2015 og offisielt lansert 13. november 2015. Albumet består av låter Bratland har skrevet sammen med produsentene Espen Lind og Geir Hvidsten. I kjølvannet av opptredenen på Spellemannprisen 2016 ble det også sluppet en remiks av singelen «Stjernene», som gjestes av rapperen Lars Vaular. 

I 2017 vant hun Hilmarprisen, en folkemusikkpris som deles ut av Steinkjer kommune og Nord-Trøndelag fylkeskommune til minne om Hilmar Alexandersen. I januar 2018 ble hun tildelt Wenche Foss' ærespris. Hun delte prisen med Norsk Fosterhjemsforening.

I 2023 ga hun og Odd Nordstoga ut sitt andre album, *Langt heimafrå*. Etter utgivelsen fikk de Dialektprisen sammen for bruken av nynorsk og dialekter i tekstene. For albumet ble de nominert til Spellemannprisen 2023 i klassen viser og visepop.

## Diskografi
**[[Heimafrå]]* (2013) – med Odd Nordstoga
**Berre meg* (2014)
**Månesinn* (2015)
**Hjarteskjell* (2017)
* *Til alle tider* (Universal Music, 2019) – med Espen Lind
**Papirfly* (2020)
* *Klokkene kaller* (Universal Music, 2020)
* *Langt heimafrå*  (Universal Music, 2023) – med Odd Nordstoga
* *Live i marka* (Universal Music, 2023) – med KORK

## Priser og utmerkelser
* Eckbo legaters folkemusikkpris 2004
* Vinje kommunes kulturstipend 2009
* Norgesmester i vokal klasse A under Landskappleiken 2009
* Nordisk mester i folkemusikk 2009
* Fureprisen 2010
* Spellemannprisen 2013 i klassen folkemusikk/tradisjonsmusik for *[[Heimafrå]]*, med Odd Nordstoga
* Vinje kommunes kulturpris 2014
* Telemark fylkeskommunes kulturpris 2015
* Hilmarprisen 2017
* Wenche Foss' ærespris 2018
* Dialektprisen 2023, med Odd Nordstoga
* Gammleng-prisen 2025

### Nominasjoner
* Nominert til Spellemannprisen 2014 i klassen viser for *Berre meg*
* Nominert til Bendiksenprisen 2016
* Nominert til Spellemannprisen 2023 i klassen viser og visepop for *Langt heimafrå*, med Odd Nordstoga

## Referanser


## Eksterne lenker
* 
* 
*